**О Б Я В Л Е Н И Е**

**ОБЛАСТНА ДИРЕКЦИЯ „ЗЕМЕДЕЛИЕ” СОФИЯ ОБЛАСТ**

На основание чл.10а, ал.2 от Закона за държавния служител, във връзка с чл.14 от Наредбата за провеждане на конкурсите и подбора при мобилност на държавни служители и Заповед № РД-04-65/19.04.2023г. на директора на Областна дирекция „Земеделие” София област

**О Б Я В Я В А:**

Конкурс за заемане на длъжността **“старши експерт”** в Общинска служба по земеделие – Ботевград, Главна дирекция „Аграрно развитие“ към Областна дирекция “Земеделие” – София област.

**О П Р Е Д Е Л Я М:**

**1. Минимални и специфични изисквания за заемане на длъжността:**

Образование – висше;

Oбразователна степен – бакалавър;

Област на висше образование – **аграрни, технически и икономически науки;**

Минимален професионален опит – 1 година в област или области, свързани с функционалните задължения на длъжността, или придобит V младши ранг;

***Специфични изисквания за заемане на длъжността*** : не се изискват.

***Допълнителни умения и квалификации, носещи предимство за* *кандидатите*:**

Умения за управление на хора, ресурси, финанси, вземане на решения, работа в екип;

Компютърна компетентност: MS Office – MS Word, MS Excel;

Свидетелство за управление на МПС;

**Длъжността се заема по служебно правоотношение, като кандидатите следва да отговарят на условията на чл.7 от Закона за държавния служител.**

**2. Начин за провеждане на конкурса**:

1. Решаване на тест

2. Интервю

**3. Описание на длъжността:**

.1. Води, поддържа и актуализира базата данни в регистъра за сключените договори за аренда и наложените тежести, ако съществуват такива, съобразно предоставените му права на достъп;

3.2**.** Участва в събирането, обобщаването и изпращането в Областна дирекция “Земеделие” на оперативна информация за хода на селскостопанските кампании на територията на общината;

3.3. Изготвя становища, справки, отговори на жалби, писма и други в съответствие с разпоредбите на ЗСПЗЗ и други нормативни документи, възложени му от началника;

3.4. При установяване на нарушения, свързани със собствеността и ползването на земеделските земи от ДПФ, сезира началника на общинска служба по земеделие;

3.5**.** Участва в дейностите по събиране на информация по агростатистика на територията на общината;

3.6. Участва в комисии за определяне на масивите за ползване на земеделските земи;

3.7. Участва в срещи със земеделските производители, организирани от общинска служба по земеделие;

3.8.Извършва дейностите, свързани с обезщетяването на собствениците;

3.9. Отразява измененията, настъпили в резултат на влезли в сила решения за промяна предназначението на земеделски земи за неземеделски нужди;

3.10. Подпомага възстановяването на правото на собственост върху земеделските земи, гори и земи от горския фонд;

3.11. Обработва писмената и графична информация, свързана със собствеността на земеделските земи, гори и земи от горския фонд;

3.12. Изпълнява предвидените процедури по оземляването на безимотните и малоимотните граждани със земеделски земи от държавния и общинския фонд;

3.13. Води, поддържа и актуализира базата данни в регистъра на земеделските ползватели, по СИЗП, съобразно предоставените му права на достъп;

3.14. Работи с програмни продукти FERMA3, FERMAO, FPG, FOZ, FRZPK, CADIS;

3.15. Извършва очертаване на блоковете на земеделските стопанства, въвежда информацията в базата данни за ползвателите на блоковете на земеделските стопанства;

3.16. Да въвежда във ферма WIN данните от подадените декларации по чл.69 от ППЗСПЗЗ и заявления по чл.70 от ППЗСПЗЗ, както и представените договори в регистър договори в същата ферма;

3.17. Извършва административни услуги през електронен портал КАИС на АГКК;

3.18. При обслужване на хора с увреждане /приемане на заявления, извършване на устни справки/ стриктно да се спазват изискванията на Нaредбата за административно обслужване /посл. изм.ДВ бр.9/31.01.2020г./ и Закона за хора с увреждания /посл.изм.ДВ бр.28/24.03.2020г.

**4. Основна заплата за длъжността – 780-1700 лв.,** съгласно Наредба за заплатите на служителите в държавната администрация.

\* Основният размер на заплатата за длъжността ще бъде определена в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация.

**5. Необходими документи за кандидатстване**:

5.1. Заявление за участие в конкурс, съгласно Приложение № 3 към чл.17, ал.2 от Наредбата за провеждане на конкурсите и подбора при мобилност на държавни служители.

5.2. Декларация по чл.17, ал.3, т. 1 от Наредбата за провеждане на конкурсите и подбора при мобилност на държавни служители.

5.3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността;

5.4. Копия от документите, удостоверяващи продължителността на професионалния опит или придобит ранг (ако е работил като държавен служител);

5.5. Актуална автобиография;

5.5. Други документи, които са свързани с изискванията за заемането на длъжността.

Образци от заявлението за участие в конкурса и от декларацията могат да се получат в деловодството на Областна дирекция “Земеделие” – София област, бул. „Витоша” № 4, ет.6 или да се изтеглят от интернет страницата на ОД „Земеделие” София област**:** https://www.mzh.government.bg/ODZ-Sofiaoblast/bg/Obiavi.aspx

**6. Срок за подаване на документите: 03.05.2023 г. – 17.30ч.**

**7. Място за подаване на документите**: Областна дирекция “Земеделие”– София област, бул. „Витоша” № 4, ет.6 – деловодство.

Кандидатите подават документите лично или чрез пълномощник, на посочения адрес. В случай на кандидатстване чрез пълномощник, се изисква да бъде попълнено пълномощното, намиращо се на последната страница на заявлението за участие в конкурса.

Допълнителна информация може да бъде получена на телефон: 02/419 70 20 и 0894 451 678 Лъчезар Консулов – мл. експерт „Човешки ресурси“.

Документи може да се подават и по електронен път на e-mail: [odzg\_sfoblast@mzh.government.bg](mailto:odzg_sfoblast@mzh.government.bg). В този случай заявлението, декларациите и уведомлението, следва да бъдат подписани от кандидата с електронен подпис.

**8. Общодостъпно място, на което ще се обявяват списъци или други съобщения във връзка с конкурса:** Областна дирекция “Земеделие” – София област, гр. София, бул.„Витоша” № 4, ет.6 – информационно табло и на официалната интернет страница на Областна дирекция “Земеделие” – София област:

https://www.mzh.government.bg/ODZ-Sofiaoblast/bg/Obiavi.aspx

**АНТОНИЯ СТОИМЕНОВА** **/П/**

*Директор на*

*Областна дирекция „Земеделие”*

*София област*